Dixando iste discurso bella mica somarda, y sin querer presonalizar, creyemos que ta cualsiquier  propuesta de grafía que se faiga ta l'aragonés cal parar cuenta d'a reyalidá sozial d'a nuestra luenga: pocos fablans, poco conzenziaus con a mesma superbibenzia de l'idioma y, a más gran parti, analfabetos (en a suya fabla). Con ista reyalidá, foter una grafía difízil difízil, como ye ista propuesta, contrebuyirá, más que más, a isolar a la poqueta chen que s'atriba a escribir en aragonés (que estarán menos que no agora), conseguindo antimás que os fablans no se reconoxcan en unas normas graficas que, entre  atras custions, planteyan escribir parabras tan alueñadas d'a reyalidá como "advogacía", "aracnido", "trachecto", "fuents", "nueitz", "hopar", "scpetico", "arctico", "acceutar", "santantonada", "accentuacion", "adchectivo"…